Göta (kanal)
Gota kanal je kanal na jugu Švedske, koji se proteže od Atlantika preko jezera 
Vänern do Baltičkog mora.

Karakteristike i historija gradnje 
Najvećim dijelom kanal koristi postojeća brojna jezera i tako omogućuje brodovima da plove od Göteborga na zapadu do Stockholma na istoku, put dug 558 km, koji bi inače da se plovi Baltičkom iznosio 950 
km.

Prokopana dionica kanala duga je 97 km, jer se dobrim dijelom koristi i rijeka Göta älv koja otječe iz Jezera Vänern, osim na malom dijelu kod vodopada i grada Trollhättana, gdje je napravljena ustava da se premosti visinska razlika.

Ideju o kanalu imao je još švedski kralj Gustav I Vasa (vladao od 1523. do 1560.) pa se do 1610. prokopao kanal do rijeke - Eskilstunaån. Nakon tog su u slijedećih 200 godina prokopani još neki kanali. Pravi zamah otpočeo je 1790. kad je osnovana kompanija koja je dobila zadatak da prokopa kanal od rijeke Göta älv do Jezera Vänern - na taj način je do 1800. dovršena prva sekcija - Kanal Trollhätte, pa je oceanskim 
brodovima omogućeno da doplove iz Göteborga do Karlstada i ostalih luka na Jezeru Vänern.

Ipak je Kanal Göta otvoren tek 1822. kad su prokopani kanali od Vänerna preko Jezera Viken do slijedećeg velikog švedskog Jezera Vättern i dalje do zaljeva Slätbaken u Baltiku koristivši se usput manjim jezerima Boren i Roxen.

Maksimalna dimenzija brodova koji mogu ploviti kanolom je 88  x 13.20 m, dubine gaza do 5.40 m, visine do 27 m.

Na kanalu je izgrađeno ukupno 65 ustava koja omogućuju brodovima da premoste visinske razlike.

Izvori

Vanjske veze 

 Službene stranice Göta kanala }
 Göta Canal na portalu Encyclopædia Britannica }

Kanali u Švedskoj